## Rješenje Ustavnog suda Republike Hrvatske broj: U-IIIA-3444/2003 od 16. siječnja 2004.

### NN 12/2004 (30.1.2004.), Rješenje Ustavnog suda Republike Hrvatske broj: U-IIIA-3444/2003 od 16. siječnja 2004.

# USTAVNI SUD REPUBLIKE HRVATSKE

422

Ustavni sud Republike Hrvatske,
u Vijeću za rješava­nje postupovnih pretpostavki za odlučiva­nje o ustavnim
tužbama, u sastavu sudac Milan Vuković, predsjednik Vijeća, te suci Ivan Matija
i Nevenka Šernhorst, članovi Vijeća, rješavajući o ustavnoj tužbi V. K. iz N.
M., na sjednici održanoj dana 16. siječ­nja 2004. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješe­nje objavit će se
u »Narodnim novinama«.

```
Obrazlože­nje
```

1. Dana 31. listopada 2003.
godine, podnosite­lj je podnio ustavnu tužbu, na teme­lju ovlašte­nja iz članka
63. stavka 1. Ustav­nog zakona o Ustavnom sudu Republike Hrvatske (»Narod­ne
novine«, broj 49/02 – pročišćeni tekst, u da­lj­njem tekstu: Ustavni zakon),
radi nedonoše­nja odluke u razumnom roku.

Podnosite­lj
ističe da je Općinskom državnom odvjetništvu u V. podnio dvije kaznene prijave
s prijedlogom za progon (broj: DOK-372/00 od 6. rujna 2000. i broj: DOK-373/00
od 6. rujna 2000.). Kako Državno odvjetništvo u V. nije u razumnom roku
donijelo rješe­nje o kaznenom progonu, prema podnosite­ljevu miš­lje­nju,
povrijeđena su ­nje­gova ustavna prava zajamčena od­red­bama članaka 14., 25. i
27. Ustava Republike Hrvatske. Podno­site­lj u ustavnoj tužbi, uslijed
navedenog, postav­lja i zahtjev za primjerenom naknadom, u smislu odredbe
članka 63. Ustavnog zakona.

*Ne postoje pretpostavke za postupa­nje Ustavnog suda u smislu odredbe
članka 63. Ustavnog zakona.*

2.
Odredbom članka 29. stavka 1. Ustava Republike Hrvat­ske propisano je da svatko
ima pravo da zakonom ustanov­ljeni neovisni i nepristrani sud pravično i u
razumnom roku odluči o ­nje­govim pravima i obvezama ili o sum­nji ili optužbi
zbog kaž­njivog djela.

Prema
odredbi članka 62. stavka 1. Ustavnog zakona, svatko može podnijeti Ustavnom
sudu ustavnu tužbu ako smatra da mu je pojedinačnim aktom tijela državne
vlasti, tijela jedinice lokalne i područne (re­gionalne) samouprave ili pravne
osobe s javnim ovlastima, kojim je odlučeno o ­nje­govima pravima i obvezama
ili o sum­nji ili optužbi zbog kaž­njivog djela, povrijeđeno ­ljudsko poravo
ili teme­ljna sloboda zajamčena Ustavom. Prema stavku 2. navedenog članka,
iscrp­ljenost pravnog puta jedna je od pretpostavki dopuštenosti ustavne tužbe.

Prema odredbama članka 63.
Ustavnog zakona, Ustavni sud će pokrenuti postupak po ustavnoj tužbi i prije no
što je iscrp­ljen pravni put u slučaju kad o pravima i obvezama stranke nije u
razumnom roku odlučio sud ili u slučaju kad se osporenim pojedinačnim aktom
grubo vrijeđaju ustavna prava, a potpuno je razvidno da bi nepokreta­njem
ustavnosudskog postupka za podnosite­lja ustavne tužbe mogle nastati teške i
nepoprav­ljive pos­ljedice.

3. S obzirom na sadržaj odredbi
članka 29. stavka 1. Ustava i članka 63. Ustavnog zakona, vezano uz razumni
rok, razvidno je da se dužnost donoše­nja odluka u razumnom roku odnosi na
tijela sudbene vlasti.

4. Slijedom iznijetog,
ustavnosudski postupak, pokrenut ustavnom tužbom iz razloga nedonoše­nja
meritorne odluke u razumnom roku, na teme­lju ovlašte­nja iz članka 63.
Ustavnog zakona, mogao bi se, u konkretnom slučaju, pokrenuti i voditi samo
zbog nedonoše­nja odluke nadležnog suda, a ne i neposredno zbog nedonoše­nja
odluke Državnog odvjetništva.

Suglasno odredbi članka 2.
stavka 1. Zakona o državnom odvjetništvu (»Narodne novine«, broj 51/01),
državno odvjet­ništvo je samostalno i neovisno pravosudno tijelo, ovlašteno i
dužno postupati protiv počinite­lja kaznenih djela i drugih kaž­njivih djela,
poduzimati pravne rad­nje radi zaštite imovine Republike Hrvatske te podnositi
pravna sredstva za zaštitu Ustava i zakona.

Člankom 3. istog Zakona,
propisano je da se državno odvjetništvo ustanov­ljava kao jedinstveno
pravosudno tijelo čiji se djelokrug, ovlasti i nadležnost utvrđuju zakonom.

Budući da se u ustavnoj tužbi
podnosite­lj ne poziva na odlučiva­nje u razumnom roku pred nadležnim sudom,
već na odlučiva­nje u razumnom roku pred nadležnim Državnim odvjet­ništvom, to
nisu ispu­njene pretpostavke za pokreta­nje ustavno­sud­skog postupka u skladu
s odredbom članka 63. Ustavnog zakona.

5. Člankom 32. Ustavnog zakona,
između ostalog, propisano je da će Ustavni sud rješe­njem odbaciti ustavnu
tužbu u slučajevima kad ne postoje pretpostavke za odlučiva­nje o biti stvari.

6. Iz navedenih razloga je, na
teme­lju odredbe članka 32., u svezi s odredbom članka 63. Ustavnog zakona,
riješeno kao u izreci.

Broj: U-IIIA-3444/2003
Zagreb, 16. siječ­nja 2004.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

Rješenje, NN 12/2004-422